Kėdainių tvenkinys
Kėdainių tvenkinys – tvenkinys Lietuvoje, Kėdainių rajone, Kėdainių miesto šiaurinėje dalyje. Sudarytas užtvenkus Dotnuvėlės upę (Nevėžio intakas) 1,1 km nuo jos žiočių. Tvenkinio ilgis iš šiaurės vakarų į pietryčius – 0,67 km, plotis – iki 0,13. Yra 6 salos (0,24 ha, 0,08 ha, 0,07 ha, 0,07 ha, 0,05 ha ir 0,05 ha). 2 žemutinės salos tilteliais sujungtos viena su kita ir su vakariniu krantu. Altitudė 30,9 m. Kranto linijos ilgis 1,59 km (su salomis 2,33 km). Rytinis krantas aukštokas. Šalia yra Kėdainių centrinis parkas, praeina geležinkelis (geležinkelio viadukas per J. Basanavičiaus g.).